Protokoll fra sentralstyremøte 05/21

Norges Blindeforbunds Ungdom

Onsdag 15. april klokken 17:00-21:00

**Tilstede:**

Magnus Kroken

Lena Gimse

Isabel Engan

Christian Thon

Ida Sødahl Utne

Ingvild Bye

Irene Elise Hamborg deltok fra administrasjonen

Innholdsfortegnelse

[SAK 53/21 Godkjenning av innkalling og saksliste 2](#_Toc69895985)

[SAK 54/21 Forespørsler 2](#_Toc69895986)

[SAK 55/21 Instrukser 3](#_Toc69895987)

[SAK 56/21 Personalpolitiske retningslinjer 3](#_Toc69895988)

[SAK 57/21 Personalhåndbok 3](#_Toc69895989)

[SAK 58/21 Internforskrift (HMS) 3](#_Toc69895990)

[SAK 59/21 B-sak 4](#_Toc69895991)

# SAK 53/21 Godkjenning av innkalling og saksliste

Magnus Kroken åpnet møte

**Vedtak:** Innkalling og saksliste godkjennes

# SAK 54/21 Forespørsler

Sentralstyret gjennomgikk forespørsler om samarbeid og møter

1. Offentlig utvalg for punktskrift (OUP) arrangerer en digital punktskriftkonferanse om unge punktskriftsleseres opplæringssituasjon. De ønsker at NBfU står som medarrangør og blir med i arrangementskomiteen.
2. Basert på det interessepolitiske arbeidet NBfU har gjort det siste året på universell utforming av digitalt læringsmiljø i Universitetets- og høgskole sektoren (UH-sektoren) har vi blitt invitert til å holde to innlegg ved Universitets- og høgskolerådets seminar «universell utforming i det digitale læringsmiljøet» 28. mai. Ett fra en students perspektiv og ett der vi er bedt om å snakke om arbeidet vårt og oppsummere undersøkelsene våre.
3. Sentralstyret i Norges Blindeforbund har invitert sentralstyret i NBfU til å delta på deres møte 26. april, da spesielt for å snakke om fritidsaktiviteter for unge svaksynte og blinde
4. Helsedirektoratet har bedt om dialogmøte om rehabiliteringstjenester til personer med alvorlige øyesykdommer

**Vedtak:** Sentralstyret samarbeider gjerne med OUP om en punktskriftkonferanse. Isabel Engan ble valgt som representant til arrangementskomiteen.

Til seminaret om «universell utforming i det digitale læringsmiljøet» i regi av UH-rådet vil Ingvild Bye og Irene Elise Hamborg holde innlegg.

Magnus Kroken og Silje Solvang vil representerer NBfU i sentralstyremøte til Norges Blindeforbund mandag 26. april.

Lena Gimse, Isabel Engan og Irene Elise Hamborg deltar i dialogmøte med Helsedirektoratet.

# SAK 55/21 Instrukser

Sentralstyret gjennomgikk forslagene til instrukser for styret og utvidet instruks for daglig leder. Man ønsket her å etablere tydelige roller og avklare hva som tilfaller hvem, med andre ord handlingsrom, ansvar og myndighet

**Vedtak**: Instruksene vedtas. Styreinstruksen sendes til landsmøte som en orienteringssak

# SAK 56/21 Personalpolitiske retningslinjer

Sentralstyret gjennomgikk forslaget til personalpolitiske retningslinjer

**Vedtak**: Personalpolitiske retningslinjer ble vedtatt. Disse retningslinjene er de rammene som sentralstyret gir daglig leder og som hen utøver arbeidsgiveransvaret innenfor. Retningslinjene revideres årlig etter innstilling fra daglig leder og skal tas opp på første møte etter landsmøte. Timer avsatt til helsefremmede tiltak skal revideres over sommeren.

# SAK 57/21 Personalhåndbok

Sentralstyret gjennomgikk daglig leders forslag til ny personalhåndbok. Personalhåndbok vedtas av daglig leder

**Vedtak**: Personalhåndboken tas til orientering

# SAK 58/21 Internforskrift (HMS)

Daglig leder gjennomgikk dagens praksis og internforskrift (HMS) og sentralstyret gikk gjennom daglig leders endringsforslag

**Vedtak**: tas til orientering. Presiseringene fra vedtatte personalpolitiske retningslinjer vil legges til i dokumentet

# SAK 59/21 B-sak

Saken inneholder sensitiv informasjon, og er derfor unntatt fra publisering. Saken finnes i sentralstyrets b-protokoll